Document ID: /roh_data/filtered/fineweb-2-filterrobots_roh.jsonl.gz/5649

Bruno Marinoni: Emprendì ad enconuscher dunna en tresor da banca
- Sonda, 24.3.2018, 9:03
-
Emprima emissiun:
- Sonda, 24.3.2018, 9:03, RTR
El è pli probabel l'unic directur d'ina scola da skis en Svizra che n'è betg magister da skis patentà.
Cumenzà ha Bruno Marinoni sia vita professiunala dentant tar ina banca, suenter è el stà involvì en lavurs da restructuraziun e reorganisaziun tar l'anteriura PTT (Posta svizra). Ed er in engaschament tar in'interpresa da forza electrica è stà ina staziun da l'um da 54 onns.
Oz è Bruno Marinoni il directur da l'emprima e la pli gronda scola da skis en Svizra cun 350 emploiads a San Murezzan. Ed er en quest sectur duai dar novas structuras ed ina reorganisaziun.
En il Profil raquinta l'econom ch'è creschì si a Silvaplauna da muments pli dirs en sia vita, per exempel cura ch'igl è ì per relaschar glieud. Dentant er da decisiuns curaschusas nua che Bruno Marinoni era sez restà senza lavur.